Овим је несрећама године 1347. следила црна смрт, болест која се ширила Европом следеће три године.} Број смртних случајева у Европи био је вероватно око 35 милиона, око једне трећине укупне популације. Посебно су били погођени градови због велике густине насељености. Широка подручја остала су потпуно ненасељена и у неким су деловима пољопривредне површине остале необрађене. То је довело до повећања надница, будући да су земљопоседници настојали да стимулишу преостале малобројне раднике на рад у својим пољма. Додатни проблеми били су ниске најамнине и ниска потражња за храном, што је додатно умањило приходе од пољопривреде. Радници у градовима такође су осећали да имају право на више наднице, што је довело до народних буна широм Европе. Најпознатији су устанци били Жакерија -{"(Jacquerie)"}- у Француској, Сељачки устанак у Енглеској и побуне у градовима Фиренци у Италији и Генту и Брижу у Фландрији. Траума изазвана кугом довела је до повећаног ступња милосрђа широм Европе, које се манифестирало оснивањем нових добротворних установа, самомучења флагеланата и прогоном Јевреја. Стање се додатно погоршало поновним појавама куге током целог 14. века, која је настављала да повремено погађа Европу све до краја средњега века.